Informácia
o predpokladanej úrovni cien autobusovej dopravy a osobnej železničnej dopravy, ktorá pokrýva oprávnené náklady

Osobná železničná doprava

Pre rok 2003 boli kalkulované ekonomicky oprávnené náklady  na jeden vlakový kilometer vo výške 224,6 Sk. Očakávaná tržba na jeden vlakový kilometer pred úpravou taríf predstavuje čiastku 62,2 Sk. Po navrhovanej úprave sa očakáva priemerná tržba za jeden vlakový kilometer vo výške 67,3 Sk.
Na základe uvedeného sa krytie nákladov tržbami zvýši zo súčasných 28 % na 30 %-né krytie ekonomicky oprávnených nákladov.

Osobná autobusová doprava

V osobnej autobusovej doprave sú vykalkulované ekonomicky oprávnené náklady na 1 osobokilometer vo výške 1,02 Sk. Pred úpravou taríf a zliav, tržby za  prepravné výkony pokrývali EON vo výške 77 %. Po zvýšení cien cestovného v prímestskej autobusovej doprave zabezpečí krytie nákladov na 79 %, bez dotácie zo štátneho rozpočtu.
Po započítaní predpokladanej výšky bežných transferov pre samosprávne kraje, na zabezpečenie verejnej pravidelnej autobusovej dopravy v čiastke 1,049 mil. Sk, predstavujú tržby vrátane dotácie krytie EON na 1 osobokilometer vo výške   94  %, z čoho vyplýva, že aj po vykonaní úprav cestovného a zliav bude celkové hospodárenie SAD stratové.

Ministerstvo dopravy, pôšt a telekomunikácií 
Slovenskej republiky

Návrh 
na zvýšenie cestovného a zníženie zliav pre vybrané skupiny cestujúcich
vo vnútroštátnej osobnej železničnej doprave v roku 2003

Bratislava, október 2003

	
Návrh
na úpravu cestovného a zníženie zliav pre vybrané skupiny cestujúcich 
v pravidelnej autobusovej doprave v roku  2003
v súvislosti s nedostatočnými dotáciami na pokrytie úbytku tržieb v dôsledku poskytovania zľavnenej a bezplatnej  prepravy

Úpravou regulovaných cien v pravidelnej autobusovej doprave k 1.4.2001 sa  naplnili požiadavky  krajských úradov ako reprezentantov  spoločenskej objednávky v  tejto oblasti iba sčasti. Okrem toho vychádzajúc z dostupných informácií výška dotácií do pravidelnej autobusovej dopravy pre rok 2003 nemá byť vyššia ako je v  roku 2002 a naďalej sa budú zvyšovať ceny  vstupov pre  dopravcov. Okrem toho nebola systémovo doriešená obnova autobusového parku v rokoch 2001 a  2002. MDPT SR navrhuje prijatie nasledovných záverov:

•	  zvýšenie regulovaných cien cestovného o 15 %,
•	  zníženie žiackeho časového cestovného lístka z 85 % na 70 % 
•	  zrušenie bezplatnej prepravy osôb, ktorá nemá oporu v zákonných ustanoveniach 
(pre Slovenský zväz protifašistických  bojovníkov, Slovenská asociácia násilne odvlečených, Slovenský zväz vojenských táborov  nútených prác – pomocno   technické prápory, Konfederácia politických väzňov Slovenska),
•	zrušenie bezplatnej prepravy pre dôchodcov nad 70 rokov a nahradenie komerčnými zľavami pre držiteľov „seniorpasov“ po zakúpení ročnej známky,
•	zrušenie   sociálnych zliav cestovného -  ZŤP, ZŤP-S a ich nahradenie adresnými kompenzáciami prostredníctvom rozpočtov jednotlivých rezortov.
 
Zníženie zliav  pre vybrané skupiny cestujúcich iba čiastočne zabezpečí tvorbu zdrojov na zvýšené náklady, obstaranie vozidlového parku, nákladov  spojených s potrebnou investičnou výstavbou.  Zvýšenie tarify  nepokryje  potrebné výdavky s rozvojom  SAD a.s.

 Riešenie  tarify v MHD, ktoré zabezpečujú   SAD a.s. je v priamej kompetencii  SAD a.s. a okresných úradov. 

1. Dopad opatrení prijatých vládou SR v roku  2001 

Dňom 1.4. 2001 vstúpila do platnosti  úprava tarify v pravidelnej vnútroštátnej autobusovej doprave, ktorá  mala vyrovnať inflačné dopady  od poslednej úpravy cestovného realizovanej k 1.2.1999. Zvýšenie cestovného v roku 2001 a v roku 2002  sa v podnikoch SAD po zvýšení prejavovalo  nárastom absolútnych tržieb z pravidelnej autobusovej dopravy iba  o 7 % až 9 %.  MDPT SR v roku 2002  sledovalo  tržby v pravidelnej autobusovej doprave  osobitne za žiakov a vplyv deregulácie diaľkovej dopravy na uvedený ukazovateľ a pripravilo bilanciu cenových prínosov návrhu na zvýšenie cestovného a zníženie zliav. /Príloha 1/

 SAD  a. s už nenachádzajú zdroje na vykrytie ďalších zvýšených  nákladov ako je energia,  materiál na údržbu  a opravy, telekomunikácie a vykrytie inflačných vplyvov za predchádzajúce obdobie. Náklady na zabezpečovanie dopravných výkonov sú značne  znižované v položkách opravy, údržba, odpisy a pneumatiky, čo sa odzrkadľuje v technickom stave  autobusov a následnej zníženej bezpečnosti  prevádzky na cestách.

 Je pravdou, že v niektorých väčších podnikoch sa zatiaľ dosahuje vyrovnaný hospodársky výsledok, ale to iba vzhľadom na ostatné činnosti, ktoré vykrývajú  straty z dopravných činností. Stratou v hospodárskych výsledkoch sa  SAD a.s.  dostanú do prvotnej platobnej  neschopnosti. V súčasnosti majú najväčšie záväzky voči dodávateľom nafty, ktorí v prípade neuhradenia faktúr môžu zastaviť dodávky, čím dôjde v niektorých regiónoch k obmedzeniu autobusovej dopravy.

2.  Zníženie   zľavy pre žiacke týždenné a mesačné predplatné cestovné a nahradenie adresnými kompenzáciami z 85 % na 70 %

 Žiacka zľava  je od  1.4.2001 neúmerne vysoká. Za posledných 20 rokov   sa pohybovala   v rozpätí 82% - 85%. Podiel tejto skupiny cestujúcich stále rastie, naviac stáva sa z časti táto oblasť nekontrolovateľná najmä v preprave študentov, kde systém potvrdzovania preukazov na zľavy cestovného školou je nedôsledný, /nekontrolovateľné potvrdzovanie preukážok, alebo aj ukončenie štúdia v priebehu roka a pod/. Po uplynutí  I. polroka 2002 MDPT SR vykvantifikovalo  žiacke časové cestovné lístky jednosmerné a obojsmerné s vyčíslilo realizáciu zníženia zľavy u tejto skupiny cestujúcich, ktorých počet sústavne narastá.
/Príloha 2/.

Preprava žiakov a študentov sa v roku 2001 na prepravných výkonoch v prímestskej a diaľkovej doprave podieľala cca 20 %-ami, tržby za prepravu žiakov predstavovali však iba cca 7 % - ný podiel na tržbách za pravidelnú prímestskú a diaľkovú dopravu v SR (viď príloha č. 3). Pritom treba spomenúť, že existujú značné regionálne rozdiely napr. v Bratislavskom kraji činil tento podiel na tržbách len 4%, v Prešovskom kraji 9,4%, v Košickom kraji 5,7%, v Žilinskom kraji 10,4% v Nitrianskom kraji 4,9 %, v Trenčianskom kraji 5,0 %, v Banskobystrickom kraji 7,7% a v Trnavskom kraji 6,2 %. Najviac žiackych mesačných obojsmerných cestovných lístkov bolo v roku 2001 zakúpených v prvých troch tarifných pásmach, potom v pásme od 11-12 km a v pásme od 15-16 km. Celoslovenský priemer má však v konkrétnych regiónoch iné výsledky podobne ako životné náklady a príjmy rodín.

Diaľkové linky sa na prepravných výkonoch v prímestskej a diaľkovej doprave podieľali cca 12 %-ami, tržby za prepravu na diaľkových linkách predstavovali 15,3% podiel na tržbách za pravidelnú prímestskú a diaľkovú dopravu v SR. Podobne ako pri žiackej preprave aj tržby na diaľkových linkách vykazujú značné regionálne rozdiely napr. tento podiel v Bratislavskom kraji 17,6%, Prešovskom kraji činil len 13,5 %, v Košickom kraji 13,9%, v Žilinskom kraji 10,8, v Banskobystrickom kraji až  30,4%.

2.1 Zdôvodnenie  potreby zníženia zľavy u žiackeho časového cestovného od 1.1.2003

S účinnosťou od 1.1.2003 budú upravené cenníky cestovného žiackych časových cestovných lístkov mesačných a týždenných. Dopad na hospodárenie podnikov, ktoré vykonávajú pravidelnú autobusovú dopravu bude nasledovný.

2.2  Kvantifikácia tržieb a kvantifikácia dopadu  na tržby u žiackych časových cestovných lístkov

VÝŠKA ZĽAVY / ukazovateľ	bez zľavy	70%	75 %	80  %	85 % súčasne	
               variant 	1.	2	3.	4.	5.	

TRŽBY (mil. Sk)	
1 848	
555	
462	
370	
278	
STRATA PRI POSKYTNUTEJ ZĽAVE (mil. Sk)	
0	
-1293	
- 1386	
- 1478	
- 1570	
Potreba  DOTÁCIE
(mil. Sk)	
0	
738	
924	
1108	
1292	

Vysvetlivky - stĺpce:
1.	variant - bez zľavy za plné cestovné 
2.	variant – navrhovaný stav od 1.1.2003 
3.	variant – alternatíva - stav od  1.1.2003
4.	variant  - alternatíva - stav od 1.1.2003
5.	variant  - stav do 31.12.2002

Na kompenzáciu sociálnych zliav, žiackych zliav a ostatných bezplatných prepráv bolo v štátnom rozpočte pre rok 2002 vyčlenených 1,023 mil. Sk a to vrátane kompenzácie strát, ktoré vznikajú z hľadiska nutnosti zabezpečenia obslužnosti územia. 

Ministerstvo dopravy, pôšt a telekomunikácií SR po zhodnotení všetkých variantov riešenia navýšenia zliav u žiackych časových cestovných lístkov týždenných a mesačných, vidí  v nadväznosti na programové vyhlásenie vlády  možný variant zníženia tejto zľavy na 70%. 

Zníženie žiackej  zľavy si vyžiada potrebu  dotácií 738 mil. Sk do rozpočtov samosprávnych krajov na vykrytie strát z poskytovania žiackeho časového cestovného v prímestskej  autobusovej  doprave. 
    
3.	Zdôvodnenie pre zvýšenie cestovného pre obyčajné cestovné a osobitne cestovné 
o 15 %.

Našu požiadavku na zvýšenie cestovného o 15%  považujeme za oprávnenú z dôvodu, že čiastka 1,046 mld Sk neinvestičných dotácií nedáva záruku v roku 2003 pre vykonávanie pravidelnej autobusovej dopravy v rozsahu budúcich schválených cestovných poriadkov v roku 2002/2003  v rámci súčasne platnej tarify pravidelnej autobusovej dopravy. Vzhľadom k tomu, že zákon o štátnom  rozpočte   nedoriešil systém financovania  výkonov poskytovaných vo verejnom záujme,  a keďže sú naďalej  pribúda počet  cestujúcich s bezplatnou a zľavnenou prepravou, v  roku 2003  je  nevyhnutné   pristúpiť najmä  k  úprave zliav pre žiacku dopravu pre zľavy sociálneho charakteru. Cenovými opatreniami v súlade s inflačnými tendenciami sa aspoň  čiastočne  vytvoria predpoklady pre financovanie  podnikov SAD, ktoré zabezpečujú výkony vo verejnom záujme a nebude potrebné pristúpiť k redukcii spojov, prípadne liniek. Prínos zvýšenia cien cestovného o 15 % pre dopravcov  sa predpokladá   cca  400 mil. Sk za rok.   

Z predbežných rozborov hospodárskej činnosti podnikov je možné dokladovať že najväčší podiel  z celkových nákladov, za obdobie I. polroka 2002, predstavujú náklady materiálové, a to  50,0 % a mzdové náklady  20,0 %.  Podiel odpisov, ktoré by mali tvoriť tiež významnú nákladovú položku  je veľmi nízky  (  8,2  % z celkových nákladov). /Príloha 3/

Vychádzajúc z predbežnej kalkulácie ekonomicky oprávnených nákladov za I.polrok  2002 pri  pokračujúcej inflácií a  zvyšovaní cien vstupov v  sedemnástich  SAD a.s. je vykázaná strata 58,2 mil. Sk  v prímestskej doprave Sk. Stratu podniky dosiahli i napriek  zmluvy na výkony vo verejnom záujme v celkovom objeme 535 mil. Sk   Celkové výkony podniky dosiahli 3,9 mld. oskm z toho 2,5 mld. oskm v prímestskej doprave a viac ako 388 mil. oskm  v mestskej hromadnej doprave.  Celkové náklady sa pohybovali na úrovni 3,3 mld. Sk, z toho 2,2 mld. Sk pripadlo na prímestskú dopravu a takmer 430 mil. Sk na MHD. /Príloha 3./

Skutočne preukázané poskytované zľavnené cestovné a bezplatné prepravy sociálneho charakteru v prímestskej a mestskej hromadnej doprave  za I. polrok 2002 dosahujú  výšku 365 mil. Sk /Príloha 4/. Je možné predpokladať, že v závere roka 2002  úbytok na tržbách, ktorý vznikne dopravcom z dôvodu, že  prostredníctvom cestovného sa i naďalej uskutočňuje sociálna politika štátu dosiahne objem 730 mil. Sk./Príloha 5/ V objeme nie  sú zahrnuté  tržby z prepravy v diaľkovej doprave, pretože dotácia zo štátneho rozpočtu je určená iba pre MHD a prímestskú dopravu, hoci bezplatná a zľavnená  preprava osôb  je poskytovaná  dopravcami.

4.  Zabezpečenie bezplatnej prepravy dôchodcov nad 70  rokov a držiteľov preukazov SZPB, KPVS, SANO, VTNP-PTP a nahradenie „seniorpasmi“

	Opatrenia, ktoré sa prijali o bezplatnom cestovaní dôchodcov nad 70 rokov i ďalších osôb i napriek tomu, že sa nedoriešila investičná dotácia na nákup dopravnej techniky, vyvoláva napätie  pri výkone pravidelnej autobusovej dopravy. Do bezplatnej prepravy boli zahrnutí „odbojári“ /SZPB,KPVS,SANO,VTNP-PTP/ a zahraniční Slováci - dôchodcovia. Rozhodnutie o týchto otázkach je rozhodnutím politickým, ktoré vyjadruje záujem štátu. Odporúčame v roku 2002  presunúť  poskytovanú bezplatnú prepravu dôchodcov nad 70 rokov, na systém zakúpenia „seniorpasov“ po zakúpení ročnej známky. Skupinu  „odbojárov“ a ZŤP navrhujeme riešiť prostredníctvom rezortov do ktorých zľavy patria. Týmto návrhom budú eliminované príčiny nepriaznivej ekonomickej situácie, ktoré majú pôvod v poskytovaní sociálnych zliav. 

V nadväznosti na postavenie akciových spoločností Slovenskej autobusovej dopravy vzniká tlak  na neodkladné riešenie právneho a ekonomického postavenia  SAD a.s. v hospodárstve štátu v súvislosti s privatizáciou dopravcov   formou   predkladaného riešenia   presunu zliav na príslušné rezorty. V súvislosti so zmenou formy vlastníckych vzťahov v dopravných spoločnostiach MDPT SR odporúča vláde SR riešiť komplexne systém  využívania sociálnych zliav  ich financovanie cez príslušné rezorty. Kvantifikácia dopadov na obyvateľstvo je uvedená v prílohe č. 6.

Ministerstvo dopravy, pôšt a telekomunikácií
Slovenskej republiky

Návrh
na zvýšenie cestovného a zníženie zliav pre vybrané skupiny cestujúcich
v pravidelnej autobusovej doprave v roku  2003

Bratislava október 2002